Blom-inspirasie by die Kaapstadse Blommeskou | SARIE
In die hartjie van die Kaapse blomstreek, by die pas opgeknapte Kasteel die Goeie Hoop, is daar vanjaar 'n fees vir die oog: Die Kaapstadse Blommeskou word van 27 – 30 Oktober by dié 350 jaar oue gebou gehou .
Jy kan uitsien na …
"Flowers in Art"-uitstalling
Blomkuns word lewend in die "Flowers in Art"-galery. Soos die ander uitstallings vier dit die skoonheid, volhoubaarheid, kultuur en gemeenskap – in samewerking met Epson.
Tussen die groentetuine kan besoekers artisan-kos probeer en koop; asook craft-bier, vonkelwyn, wyn, gaskoeldranke, tee en koffie drink.
Praatjies en demonstrasies
Dié blommeskou gee jou die geleentheid om jou kennis uit te brei met 'n verskeidenheid werksessies. Onderwerpe sluit in hoe om jou eie vertikale tuin te maak, tot "boerdery" in die stad, perma-kultuur en hoe om op 'n watervriendelike manier tuin te maak. Kinders kan die Saterdag en Sondag aan die Biomimicry-werksessies deelneem.